stanford-oval/wikipedia huggingface dataset:
מוגבלות ומיניות
הערות שוליים

1 2 3  www.sexualityanddisability.org/default.aspx
↑  Topper, Mitchells. (2001). Becoming sexually able: education to help youth with disability.siecus report,feb/mar 2(9):pg5.
↑  Shakespeare, Tom. Gillespie-Silles& Davies, Dominic. (1996). The sexual politics of disability:untold desires. cassell
↑  Topper, Mitchells. (2001). Becoming sexually able: education to help youth with disability.siecus report,feb/mar 2(9):pg5
↑  Theodore M. Cole M.D. (1975). Sexuality and Physical Disabilities. Perspectives in Sexuality, 67-81.
↑  חוק שיקום נכי נפש בקהילה - התש"ס, 2000
1 2  Judith A. Cook (2000). Sexuality and People with Psychiatric Disabilities. Sexuality and Disability, 18(3) ,195-206
1 2 3  מדריך לבריאות המינית למתמודדים עם מחלת נפש/מח  אנוש
↑  1. Jenifer Pyke, Karpi Rabin, Judi Phillips, Jackie Moffs and Michelle Balbimie (2002). Sexuality and the Mental Health Client: Paternalistic Attitudes, Resistance, Lack of Information – there are many Reasons why Sexuality is infrequently addressed in the Lives of People with Serious Mental Health Problems. The Canadian Nurse, 98(5), 19-23.
↑  Faller, K.C. (1990). Understanding child sexual maltreatment. Newbury Park California: Sage Publications
↑  Sobsey, D., Doe. T. (1991). Patterns of sexual abuse and assault. Sexuality and Disability, 9, 243-259
1 2 3  Remigiusz, Kijak. (2013). The Sexuality of Adults with Intellectual Disability in Poland. Sex Disabil, 31, 109-123.
↑  http://bizchut.org.il/he/wp-content/uploads/2015/01/.pdf
דיר קדיס

| --- | --- |

 מדינה / טריטוריה:  הרשות הפלסטינית (רובו בשטח B)
 נפה:  רמאללה ואל-בירה
 שטח:  כ−5,500 קמ"ר
 אוכלוסייה:  ‏
  ‑ בכפר:  2,000 (2004)
 קואורדינטות:  31°56′58″N 35°02′44″E﻿ / ﻿31.949444444444°N 35.045555555556°E﻿ / 31.949444444444; 35.045555555556 
 אזור זמן:  UTC +2
  מפת מיקום  מפה מפורטת   (למפת גוש דן מוגדלת) דיר קדיס(למפת גוש דן רגילה) דיר קדיס(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום דיר קדיס(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום דיר קדיס  he tabBackground:;tabBorder:#aaa;defaultTab:0;
דיר קָדִיס (בערבית: دير قديس, בתרגום לעברית: מנזר קדוש) הוא כפר גדול בנפת רמאללה ואל-בירה ברשות הפלסטינית, דרום השומרון, 16 קילומטר מערבה מרמאללה ובין הכפרים ניעלין וח'רבת'א בני חרית ובסמוך למודיעין עילית.
לאחר הסכמי אוסלו סווגו 93.3% מהשטח הכולל של הכפר כשטח C (שליטה כוללת של ישראל), והיתרה – 6.7% מהשטח – סווגה כשטח B (שליטה אזרחית של הרש"פ).
אוכלוסיית הכפר בשנת 2004 הייתה כ-2,000 תושבים. שטח בתי הכפר משתרע על 300 דונם ומטעי הזיתים של תושביו על כ-5,000 דונם.
מקור השם

המילה הראשונה בשם הכפר "דיר" (دير) מבהירה שבמקום היה מנזר. המילה "קדיס" מלמדת על קדושה.
וילנאי אינו יודע על איזה קדוש מדובר. גם תושבי הכפר אינם יודעים מי היה הקדוש, אך מצביעים על החורבה שמצפון מערב לכפר כמקום שבו התגורר האיש ה"קדוש".
"כפר קטן על ראש גבעה, עם גנים מצפון, ומנזר הרוס ומערה ליד...השם מרמז שפעם היה כאן מנזר".
ככל הנראה מדובר על מנזר מהתקופה הצלבנית.
היסטוריה

מוצאם של תושבי הכפר הוא מתימן.
ב-1596 הוא מופיע ברשימות העות'מאניות, ככפר ששייך לנפה של רמלה במחוז עזה. בכפר היו 11 בתים והתושבים שילמו מיסים על תוצרת חקלאית, בסך 5,400 אקצ'ה.
בשנת 1863 ביקר במקום ויקטור גרן והעריך את האוכלוסייה המקומית ב-350 תושבים. הוא ציין כי דיר קדיס הוא כפר קטן בפסגת אחת הגבעות עם גנים בצפונו ובמזרחו – באר.
בתקופת המנדט הבריטי היה הכפר שייך לנפת רמלה. על פי סקר הכפרים שהתקיים בשנת 1945 מספר תושביו הוערך כ-440 ושטחו 8,224 דונם טורקי.
ביולי 1943 הושלמה על הגבעה מצודת טגרט של המשטרה הבריטית. בנובמבר 1947, במסגרת פינוי הצבא הבריטי מארץ ישראל, פונתה תחנת רדאר מהכפר. לפני מלחמת ששת הימים המצודה הוחזקה על ידי הלגיון הירדני ולאחר המלחמה על ידי משמר הגבול. כיום הבניין עומד נטוש.
לפני הסכמי אוסלו נקנו אדמות דרום דיר קדיס על ידי מאיר (מוריס) ברכפלד וחברת ציפחה אינטרנשיונל, ועליהן הוקמה אחרי שנים  שכונת "אחוזת ברכפלד" של מודיעין עילית. בין דיר קדיס לאחוזת ברכפלד עוברת גדר הפרדה.
אדמות

השטח הכולל של הכפר הוא 8,224 דונם. מתוכם, בשנת 1945 עובדו 2,884 דונם, 5,332 דונם היו אדמות בור, והיישוב עצמו היה בנוי על 8 דונם.
לפי ARIJ, ישראל הפקיעה 2,735 דונם שהם כשליש מאדמות הכפר, כדי להקים שלושה יישובים ישראליים: 1,818 דונם למודיעין עילית, 446 דונם לנילי, ו-471 דונם לנעלה.
עם סיום בניית גדר ההפרדה בשנת 2008, חלק מאדמת הכפר הופרדה על ידי הגדר. הפעם הראשונה שתושבי הכפר קיבלו אישור להגיע לאדמותיהם, הייתה ב-2012.
תשתיות

חשמל: דיר קדיס מחוברת לרשת חשמל של חברת החשמל הירושלמית, משנת 1985.
מים: תושבי הכפר מחוברים לרשת מים שהוקמה בשנת 1975.
ביוב: לדיר קדיס אין רשת ביוב ציבורית. תושבי הכפר משתמשים בבורות ספיגה לסילוק שפכים.
עיסוקי התושבים

התושבים מתעסקים בחקלאות וברעיית צאן. חלק מהם עובדים בישראל במקצועות הבנייה. חלקם מחזיקים מוסכים.
לקריאה נוספת

עמנואל הראובני, לקסיקון ארץ ישראל, הוצאת משרד החינוך ומטח 2010, עמ' 239
הערות שוליים

↑  The Applied Research Institute – Jerusalem, Deir Qaddis Village Profile, ‏2012
1 2 3 4 5 6 7 8  ARIJ, Deir Qaddis Village Profile, ARIJ - The Applied Research Institute – Jerusalem, 2012
↑  בג"ץ 2645/04 פארס אברהים נאסר נ' ראש הממשלה ואחרים
↑  זאב וילנאי, אריאל - אנציקלופדיה לידיעת א"י, 1976, עמ' 1703-1702
↑  C. R. Conder, H. H. Kitchener, E. H. Palmer, W. Besant, The survey of western Palestine : memoirs of the topography, orography, hydrography, and archaeology, לונדון: London : Committee of the Palestine exploration fund, 1881-1883, עמ' 297
↑  ויקטור גרן, תיאור ארץ ישראל: כרך חמישי - השומרון, תרגם: חיים בן-עמרם, יד יצחק בן-צבי תשמ"ד, עמ' 58
↑  נתונים מסקר הכפרים (1945), שהוצגו מחדש בספר Hadawi, Village statistics 1945, Classification of Land and Area Ownership in Palestine, Beirut, 1970, ומהספר נסרקו לאתר PalestineRemembered.com.
↑  תכניות הפינוי, הצופה, 27 בנובמבר 1947
ציוד ראדאר - לחו"ל, דבר, 27 בנובמבר 1947
↑  ג. שפי, מסלול המכבים — של הימים ההם והזמן הזה, דבר, 29 בדצמבר 1967
↑  מיכאל יעקובסון, סיבוב במצודת טיגארט דר קדיס הנטושה שבשומרון / שיר אהבה בלב ים, בבלוג "חלון אחורי", 15 בדצמבר 2009
↑  , دير قديس - Dayr Qaddis -  דיר קדיס, palestineremembered, 2007
| דגל פלסטיןיישובי נפת רמאללה ואל-בירה |
| --- | --- | --- |
| ערים | אל-בירה • ביתוניא • רוואבי • רמאללה |   |
| מועצות מקומיות | אל-איתיחאד (ביתילו, דיר עמאר, ג'מאלא) • א-זיתונה (מזרעה אל-קיבליה, אבו שוחידם) • ביר זית • בית ליקיא • בני זייד (דיר ע'סאנה, בית רימא) • בני זייד א-שרקייה (עארורה, מזארע א-נובאני) • דיר ג'ריר • דיר דיבוואן • חרבתא אל-מצבאח • מזרעה א-שרקיה • נעלין • סילוואד • סינג'יל • תורמוס עיא |   |
| כפרים | אבו קש • אום צפא • א-לובן אל-ע'רבי • אל-ג'אנייה • אל-מוע'ייר • אל-מידיה • בודרוס • בורקה • בית סירא • ביתין • בית עור אל-פוקא • בית עור א-תחתא • בלעין • ג'יפנה •דורא אל-קרע • דיר אבו משעל • דיר איבזיע • דיר א-סודאן • דיר ניזאם • דיר קדיס • ח'ירבת אבו פלאח • ח'רבת'א בני חרית • טייבה • טירה • יברוד • כובאר • כפר מאליכ • כפר ניעמה • כפר עין • נבי סאלח • סאפא • סורדא • עאבוד • עבוין • עג'ול • עטארה • עין יברוד • עין עריכ • עין סיניא • עין קיניא • קיביה • קראוות בני זייד •  ראס כרכר • רמון • רנתיס • שוקבא • שיבתין |   |
| מחנות פליטים | אל-אמערי • ג'לזון • קדורה • קלנדיה |   |
נפות הרשות הפלסטינית
| --- | --- |
בקרת זהויות :  NLI: 987007584327505171
ארנולד רוטל

ארנולד רוטל (באסטונית: Arnold Rüütel;‏ 10 במאי 1928 – 31 בדצמבר 2024) היה פוליטיקאי אסטוני, שכיהן כנשיאהּ השני של אסטוניה (2001–2006), לאחר השחרור מהשלטון הסובייטי. בשנים 1983–1992 כיהן כיו"ר חבר הנשיאות של המועצה הגבוהה באסטוניה.
ביוגרפיה

רוטל נולד ב־10 במאי 1928 באי סארמאה. בשנת 1949 סיים את לימודיו במכללה לחקלאות.
בשנים 1949–1963 רוטל עבד כמורה וכאגרונום, משנת 1957 כמנהל החוות הניסיוניות של המכון האסטוני לוטרינריה והרבעת מרעה. לאחר מכן מונה למנהל החווה הממשלתית "טרטו מודל", עד לסיום תפקידו בשנת 1969. במקביל, בשנת 1964, סיים את לימודיו באקדמיה החקלאית של אסטוניה.
בשנים 1969–1977 רוטל היה רקטור האקדמיה האסטונית לחקלאות.
משנת 1977 התגברה פעילותו במפלגה הקומוניסטית באסטוניה ובמוסדותיה. בשנת 1983 מונה ליו"ר חבר הנשיאות של המועצה הגבוהה באסטוניה, התפקיד הבכיר ביותר במדינה. במהלך שנים אלו רוטל היה סגן יו"ר הוועד המרכזי של המפלגה הקומוניסטית הסובייטית בברית המועצות.
רוטל לקח חלק מרכזי בהחלטות על ההתנתקות מברית המועצות וחידוש עצמאותה של אסטוניה, אשר החלו בשנת 1988. בשנת 1990 אושרה כהונתו כיו"ר נשיאות ברפובליקה. בתפקיד זה כיהן בעת ההכרזה על עצמאות המדינה ועד שנת 1992.
רוטל כיהן במועצה המחוקקת של אסטוניה (1991–1992), אשר יזמה את חוקת המדינה. בשנת 1991 סיים דוקטורט בחקלאות.
בין השנים 1994–2000 כיהן כיו"ר מפלגת העם של אסטוניה, מטעמה נבחר בשנת 1995 לפרלמנט וכיהן בו שנתיים כסגן יו"ר.
בשנים 1992 ו-1996 התמודד ללא הצלחה בבחירות לנשיאות המדינה.
בשנת 2001 רוטל נבחר לתפקיד נשיא אסטוניה, וזכה לפופולריות בעת כהונתו. לקראת סוף כהונתו שורה של שערוריות, מצבו הבריאותי וגילו המתקדם פגעו בפופולריות שלו. הוא הכריז כי יתמודד בבחירות לכהונה נוספת, ולאחר שלושה סיבובי הצבעה הפסיד. כהונתו תמה ב־2006.
נפטר ב-31 בדצמבר 2024.
טראזייה תומא

טראזייה תומא זאי (בצרפתית: Trazié Thomas Zai; נולד ב-1 ביולי 1999) הוא כדורגלן איבוארי שמשחק בעמדת הקשר בבורודו ובנבחרת חוף השנהב.
קריירת מועדונים

תומא נולד בדיבו שבחוף השנהב. החל את הקריירה המקצוענית שלו ב-RC אביג'אן מליגת העל של חוף השנהב. בחודש ספטמבר 2020 חתם תומא בניס מליגת העל הצרפתית, והושאל ללוזאן מליגת העל השווייצרית. ב-6 בדצמבר ערך את הופעת הבכורה שלו במועדון, בהפסד 0–4 לפ.צ. ציריך במסגרת המחזור העשירי בליגה לעונת 2020/2021. בסך הכל ערך 13 הופעות ליגה במהלך תקופת ההשאלה, ובתום העונה חתם בלוזאן על חוזה קבוע. בעונת 2021/2022 ערך 20 הופעות ליגה במדי המועדון, ולאחריהם שוחרר.
ב-7 בספטמבר 2022 חתם תומא בבית"ר ירושלים מליגת העל הישראלית לשנתיים בהם השתכר כ-200 אלף אירו בעונה וב-15 בנובמבר 2023 האריך את חוזהו בשנתיים נוספות. ב-2 בפברואר 2024 הושאל עד לסיום העונה לקסימפאשה מליגת העל הטורקית.
קריירה בינלאומית

לזכותו ארבע הופעות במדי הנבחרת הצעירה עד גיל 20 של חוף השנהב, במהלך השתתפותה בטורניר טולון 2017(אנ').
תארים

גביע המדינה: 2022/2023
הערות שוליים

↑  Mercato : Trazié Thomas et Zohouri en Suisse באתר lekpakpatosportif, ‏ 30 בספטמבר 2020 (בצרפתית)
↑  Cinq nouvelles recrues débarquent au Lausanne-Sport באתר MSN, ‏ 17 ביוני 2021 (בצרפתית)
↑  גיא בן זיו, ‏טראזיה תומא חתם לשנתיים בבית"ר ירושלים, באתר ONE‏, 7 בספטמבר 2022
↑  גיא בן זיו, ‏גלאבוב יחתום בבית"ר ירושלים, טרזי תומא עזב, באתר ONE‏, 2 בפברואר 2024
כחול-החזה

| כחול-החזה |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: חטפיתיים
סוג:: זמיר
מין:: כחול-החזה
שם מדעי
 Luscinia svecica ‏לינאוס, 1758
תחום תפוצה


כחול חזה (שם מדעי: Luscinia svecica) הוא מין של ציפור שיר קטנה מסוג זמיר. אורך גופו נע בין 13–14.5 ס"מ, אורך כנפו 6.9–7.7 ס"מ, מוטת כנפיו 21–24 ס"מ ומשקלו 15–17 גרם. בתחומי שהיית החורף זוהי ציפור בודדה ושקטה. היא נמצאת רוב הזמן על הקרקע ורצה במהירות על פניה, ואינה מנתרת כרוב ציפורי השיר. בעת הריצה זנבה מורם. מדי פעם היא עוצרת שומטת את כנפיה וזוקרת את זנבה. כשהזנב מורם ניכר צבעו החלודי. בעת חשש לסכנה ממהר כחול-החזה ורץ אל הסבך הקרוב. כחול-החזה ניזון מחרקים, מרכיכות, מתולעים ולעיתים מזרעים ופירות.
מראה

כחול-החזה ניכר בסינר הכחול שבסנטרו ובחזהו. סינר זה גדול וצבעו עז יותר בקרב הזכרים, בעיקר בלבוש הדגירה שהוא מקבל בעקבות חילוף נוצות חלקי במשך החודשים פברואר-אפריל. סינר זה מסתיים בזר שחור, שסביבו פס לבן ופס ערמוני. לעיתים בולט במרכז הסינר כתם אדום או לבן. צבע הכתם וגודלו הוא אחד מהסימנים להבחנה בין 7 תת-המינים של כחול-החזה. לנקבה לרוב סינר אפרפר כחלחל עטור בטבעת שחורה, המתרחבת בחזה לכתם שחום. כחול-החזה ניכר גם בזנבו החום-חלודי בבסיסו והשחום בקצהו. גבו חום אפור וגוון בטנו חולי-אפרפר. מפתח פיו בצבע צהוב וגבתו בהירה. הצעיר הוא חום כהה בעל פסי אורך שחורים על הגוף ויכול להזכיר במראהו אדום חזה צעיר או זמיר צעיר, אך אפשר להבדילו מהם בקלות בכך שבזמן התעופה הגוון החלודי בזנבו בולט.
תפוצה

תפוצת כחול הזנב כלל-פליארקטית, למעט החבלים הים תיכוני והסהרו-ערבי. מקומות חיותו הם יער גדות לאורך נהרות, וחורשות באזורים ביצתיים - מקומות חיות לחים יותר מאלה של הזמיר המנומר. בסתיו הוא נודד דרומה וחורף בצפון אפריקה ובמזרחה, במזרח התיכון, בדרום איראן, באפגניסטן, בהודו ובדרום מזרח אסיה.
בישראל כחול-החזה הוא חולף וחורף מצוי. הוא בולט ביותר בנדידת הסתיו, מהמחצית השנייה של ספטמבר עד לסוף נובמבר, ופחות בולט בנדידת האביב המתרחשת מסוף חודש מרץ ועד למחצית השנייה של אפריל. הזכרים נודדים כ-10 ימים לפני הנקבות. האוכלוסייה החורפת של כחול-החזה מגיעה במחצית הראשונה של אוקטובר ונוטשת במהלך חודש מרץ. כחולי-החזה חורפים באזורי צומח צפוף הגדל ליד מים: ביצות, נחלים, גדות בריכות לגידול דגים ומקווי-מים אחרים, וגם בשדות וליד תעלות מים קטנות.
גלריה

כחול החזה בתעופה
איור בוטני
Luscinia svecica cyanecula
הערות שוליים

↑  תמונה של תת-מין של Luscinia svecica svecica
| --- | --- |
בקרת זהויות :  NLI: 987007282546205171  BnF: cb133289258 (data)  GND: 4145866-7  LCCN: sh85015116  NKC: ph1044541
הבצורת בצפון אמריקה (2020–2021)

| --- | --- |
 סוג:  בצורת
 תאריך התחלה:  2020
 תאריך סיום:  2021
 משך האסון:  2020–2021 (כשנה)
 במדינות או באזורים:  ארצות הברית ארצות הברית, קנדה קנדה, מקסיקו מקסיקו
 
באוגוסט 2020, החלה בצורת בארצות הברית, בעיקר במערב התיכון, במערב ארצות הברית ובצפון-מזרח ארצות הברית. החל משנת 2021 הבצורת השפיעה גם על שטח נרחב של מקסיקו, כמו גם על ערבות קנדה.
במהלך שנת 2021, השתפרו התנאים בצפון-מזרח ארצות הברית, אך החמירו במערב המדינה. נכון ליוני 2021, 97 אחוז מהאזורים במערב ובצפון-מזרח ארצות הברית היו יבשים במידה חריגה.
בארצות הברית > מערב

עד סתיו 2020, הבצורת במדינות מערב ארצות הברית הייתה הקשה ביותר מאז 2013. יש המתארים את הבצורת כבצורת הקשה ביותר בהיסטוריה המודרנית במערב ארצות הברית.
בסוף אביב 2021, התרחבו התנאים היבשים כמעט לכל מדינת קליפורניה ולנבדה השכנה.
בארצות הברית > המערב התיכון

בספטמבר 2020, ירדו גשמים רבים באיווה, ששיפרו את התנאים היבשים באזור המזרחי של המדינה, אולם במחצית המערבית של המדינה היה צורך לטפל בבעיות בצורת קשות עד קיצוניות. בסוף אפריל ובתחילת מאי 2021, חזרה הבצורת בצפון ובמזרח איווה.
הבצורת הורגשה גם במישיגן, דרום ויסקונסין, ברוב אזורה של דקוטה הצפונית ובצפון מערב דקוטה הדרומית.
בצפון מזרח אילינוי ליד מטרופולין שיקגו, חודש מאי 2021 היה היבש ביותר מאז שנת 2012. עד 1 ביוני 2021 בשיקגו ירדו פחות מחצי סנטימטר של גשמים בגלל הבצורת באזור. אפריל[דרושה הבהרה] היה אחד היבשים ביותר שנרשמו בעיר.
בארצות הברית > צפון-מזרח

בסוף אוגוסט ובתחילת ספטמבר 2020, החמירו תנאי הבצורת במספר אזורים בצפון-מזרח ארצות הברית. גם מדינות ניו אינגלנד וניו יורק היו בתנאי בצורת קשים עד קיצוניים.
צפון-מזרח ארצות הברית הייתה מחוץ לתנאי בצורת בתחילת יוני 2021.
בארצות הברית > דרום-מזרח

עד יוני 2021, התפתחו תנאי בצורת מתונים בווירג'יניה, קרוליינה הצפונית, קרוליינה הדרומית ופלורידה.
מקסיקו

נכון לאפריל 2021, מקסיקו עמדה בפני אחת הבצורות הנפוצות ביותר בתולדותיה, כאשר 85% מהמדינה חוו תנאי בצורת.
קנדה

באביב 2021, בצורת קיצונית איימה על הערבות הקנדיות במניטובה ובססקצ'ואן.
ראו גם

גל החום בצפון אמריקה (2021)
הערות שוליים

1 2  תושבים נקראים להישאר בבתים: גל חום "היסטורי" בצפון-מערב ארצות הברית, באתר וואלה, 24 ביוני 2021
↑  עומר כביר, 2020: אסונות הטבע בארה"ב גרמו לנזק של 95 מיליארד דולר, באתר כלכליסט, 11 בינואר 2021
↑  2020 Drought Update: A Look at Drought Across the United States in 15 Maps, Drought.gov (באנגלית)
1 2 3 4 5 6 7 8  Drought Monitor Narrative, droughtmonitor.unl.edu
↑   “גשם, ברד, בצורת, היה לנו הכל": גל החום הקיצוני בקנדה מאיים על היבולים, באתר TheMarker‏, 30 ביוני 2021
↑  James Brobeck says, The 2021 Western Drought: What to Expect as Conditions Worsen, Pacific Institute, ‏2021-06-04 (באנגלית אמריקנית)
↑  Drought in western U.S. is biggest in years and predicted to worsen during winter months
↑   יוני 2021 היה החם ביותר שאי פעם תועד בצפון אמריקה, באתר הארץ, 7 ביולי 2021
↑  Western U.S. may be entering its most severe drought in modern history, www.cbsnews.com (באנגלית אמריקנית)
↑  Map: Here's Where Drought Conditions Have Expanded in California, NBC Los Angeles (באנגלית אמריקנית)
↑  Donnelle Eller, Drought conditions ease in Iowa, thanks to widespread rain across the state last week, Des Moines Register (באנגלית אמריקנית)
↑  Iowa Agribusiness Radio Network, Drought Monitor shows southern Iowa improvement, KMAland.com (באנגלית)
1 2  NRCC Drought Page, www.nrcc.cornell.edu
1 2  Drought forcing farmers in the Dakotas to make difficult decisions, Successful Farming, ‏2021-04-12 (באנגלית)
↑  Kori Rumore, Severe drought in Cook County for the first time since 2012: Could this be the second driest May on record in Chicago?, chicagotribune.com
↑  Drought deepens during Chicago’s 4th-driest start to a year, WGN-TV, ‏2021-05-21 (באנגלית אמריקנית)
↑  Widespread Drought in Mexico, earthobservatory.nasa.gov, ‏2021-05-04 (באנגלית)
↑  'Extreme drought' is threatening parts of the Prairies, says Agriculture Canada
מרטינגל (תורת ההסתברות)

מרטינגל בתורת ההסתברות הוא מודל המתאר "משחק הוגן", כלומר תהליך המתרחש במשך זמן בדיד או רציף והמאופיין בכך שבכל שלב בו המידע לגבי ההיסטוריה אינו מאפשר לנבא את תוחלת ערכו בעתיד. כלומר אם כעת המשחק נמצא בזמן  n אז התוחלת העתידית שלו בזמן  n+1 שווה לערכו הנוכחי.
דוגמה למרטינגל היא למשל הימור על סדרת הטלות של מטבע הוגן, כאשר נניח כי "עץ" מהווה זכייה בנקודה 1+, ו"פאלי" מהווה הפסד של נקודה 1-.  M_{n} הוא משתנה מקרי המייצג את מספר הפעמים שיצא "עץ" עד השלב ה- n פחות מספר הפעמים שיצא "פאלי" עד השלב ה- n ולפיכך הוא נותן את הניקוד הכולל של המהמר לאחר כל הטלה (עד אליה וכולל אותה). מכיוון שההימור הוגן, תוחלת הניקוד הכולל של המהמר בשלב ה- n+1 שווה לניקוד הכולל שלו בשלב ה- n.
מרטינגל מהווה הכללה לשרשרת מרקוב שבה התפלגות התוצאות בהווה תלויה כולה רק בנקודת הזמן הקודמת ובפרט התוחלת בהווה תלויה רק בנקודת הזמן הקודמת. בתהליך מרטינגלי התוחלת בהווה אומנם תלויה רק בנקודת הזמן הקודמת אך התפלגות התוצאות בהווה יכולה להיות תלויה בכל ההיסטוריה של התהליך.
הגדרה

מרטינגל הוא תהליך סטוכסטי המורכב מסדרת משתנים מקריים  \ \{M_{n}\}_{n=1}^{\infty }, כך שמתקיים לכל  n\in \mathbb {N} :
\mathbf {E} (\vert M_{n}\vert )<\infty
\,E(M_{n+1}\mid M_{1}=m_{1},M_{2}=m_{2}\ldots ,M_{n}=m_{n})=m_{n}.
הגדרה > מרטינגל יחסי

מרטינגל יחסית לפילטרציה  \ \{F_{n}\}, כלומר סדרה עולה של תת-סיגמא-אלגבראות של הסיגמא-אלגברה של המרחב, הוא תהליך סטוכסטי  \ \{M_{n}\}_{n=1}^{\infty } כך שמתקיים לכל  n\in \mathbb {N} :
\mathbf {E} (\vert M_{n}\vert )<\infty
\,E(M_{n+1}\mid F_{1},...,F_{n})=M_{n}.
ההגדרה הסטנדרטית למרטינגל מתקבלת מההגדרה של מרטינגל יחסי על ידי בחירת הפילטרציה הטבעית,  F_{n}=\sigma \left(M_{1},...,M_{n}\right).
הגדרה > סופר-מרטינגל ותת-מרטינגל

סופר-מרטינגל הוא תהליך סטוכסטי  \ \{M_{n}\}_{n=1}^{\infty }, כך שמתקיים לכל  n\in \mathbb {N} :
\mathbf {E} (\vert M_{n}\vert )<\infty
\,E(M_{n+1}\mid M_{1}=m_{1},M_{2}=m_{2}\ldots ,M_{n}=m_{n})\leq m_{n}.
תת-מרטינגל מוגדר בדומה, כאשר כיוון אי-השוויון מתהפך.  \ \{M_{n}\}_{n=1}^{\infty } הוא תת-מרטינגל אם ורק אם  \ \{-M_{n}\}_{n=1}^{\infty } הוא סופר-מרטינגל.
מרטינגל כשיטת הימורים

מקור המילה מרטינגל הוא בשיטת הימורים כושלת שהייתה נפוצה בצרפת במאה ה-18. השיטה מבטיחה לכאורה זכייה בטוחה, בדרך הבאה:
המר על סכום כסף מסוים.
במקרה של הפסד, מכפילים את הסכום ומהמרים שוב. תהליך זה חוזר על עצמו עד לזכייה. הזכייה בסוף התהליך מבטיחה למהמר רווח בגובה סכום ההימור הראשוני.
אולם השיטה אינה משפרת את התוחלת של ההימור מאחר שההימורים אינם תלויים אחד בשני, ובטח שאינה הופכת תוחלת שלילית לחיובית. בכל תקציב סופי מביאה השיטה לתוחלת הפסד, וברצף הפסדים ההפסד גדול במיוחד (פשיטת רגל).
כדי להמחיש את הנושא, ערך האתר "Wizard of Odds", הדמיה ממוחשבת למשחק שבו משתתפים שני שחקנים, המהמרים במשחק הקוביות Craps בו 49.29 אחוזי הצלחה, כאשר שניהם מתחילים עם 255 דולר בכיסם, באופן הבא:
השחקן הראשון יהמר דולר בכל פעם, 100 פעמים.
השחקן השני ישתמש בשיטת מרטינגל. הוא ישתמש בדולר כסכום ההימור ההתחלתי, ויכפיל אותו בכל הפסד עד לניצחון, שבעקבותיו יחזור לסכום ההימור הראשוני, או עד שלא יוכל לכסות את סכום ההימור הבא, ויפסיק לשחק, או עד הניצחון הראשון אחרי הפעם ה-99.
הדמיה של מיליון משחקים כאלה הראתה שבסופו של דבר, השחקן השני, הנוקט בשיטת מרטינגל, יפסיד בממוצע פי 4 מהשחקן הראשון, הנוקט בשיטת הימור סטנדרטית. עבודה זו מראה את הנחיתות של שיטת מרטינגל להימור על פני שיטת הימור סטנדרטית, במשחקי מזל המורכבים מסיבובים שחוזרים על עצמם מספר רב של פעמים.
הערות שוליים

↑  קישור להדמיה
| --- | --- |
בקרת זהויות :  NLI: 987007553375505171  BnF: cb11932329h (data)  LCCN: sh85081645  NDL: 00567500
איתן ליס

איתן ליס (21 ביולי 1945 – יוני 2022) היה ראש מועצה אזורית גולן השני, מ-1979 עד שנת 1988, בתקופה שבה נחקק חוק רמת הגולן. ממייסדי מושב רמות.
ביוגרפיה

נולד בקבוצת דגניה א'. למד בתיכון בית ירח והיה שחיין בקבוצת הפועל דגניה א'.
ב-1971 היה בגרעין המייסד של מושב רמות שבמורדות רמת הגולן, בואכה הכנרת, ומילא בו תפקידים מרכזיים כרכז משק וגזבר. הקים את "מדר"ג: מפעלי דרום הגולן" – גוף שאיגד את התעשייה באזור דרום רמת הגולן (שהיה מסופח אז למועצה אזורית עמק הירדן). פעל להקמת רשות מוניציפלית עצמאית ליישובי רמת הגולן. כשזו הוקמה ב-1979, נבחר לסגנו של ראש המועצה משה גורליק. כשלושה חודשים לאחר מכן התפטר גורליק מהתפקיד, וליס נבחר על ידי חברי המועצה לעמוד בראשות המועצה. כיהן גם כיו"ר חבר המנהלים של אתר החרמון.
יחד עם סמי בר לב, הקים את בית הספר האזורי "נופי גולן" בקצרין. היה פעיל בתנועת גוש אמונים. כיהן בתפקיד עד 1988.
חיים אישיים

היה נשוי לרותי, שניהלה בעבר את מתנ"ס רמת הגולן ואת מתנ"ס מבואות החרמון, ולהם ארבעה ילדים. נפטר ביוני 2022, והובא למנוחות בבית העלמין של מושב רמות.
הערות שוליים

↑  37 שחיינים מזנקים הבוקר לצליחת הכנרת, דבר, 14 באוקטובר 1965
↑  כניסה בשבת – 140 שקל, מעריב, 5 בינואר 1983
↑  אמנון רז, פאר-לי שחר, יאיר פידל, הדרג המדיני אישר מעצר לוינגר, חדשות, 14 במאי 1984
↑  אתר החברה למתנ"סים
אליסון דוס סנטוס (אתלט)

אליסון דוס סנטוס (בפורטוגזית: Alison dos Santos; נולד ב-3 ביוני 2000) הוא אצן ברזילאי, אלוף העולם (יוג'ין 2022), פעמיים זוכה מדליית ארד אולימפית (טוקיו 2020,פריז 2024) ושיאן דרום אמריקה (46.29 שניות) בריצת 400 מטר משוכות.
ביוגרפיה

דוס סנטוס נכווה באורח קשה בגיל 10 חודשים, כאשר שמן רותח ממחבת נשפך עליו. הוא אושפז במשך ארבעה חודשים בבית חולים. צלקות האירוע ניכרות על פניו, חזהו, ידו השמאלית ופדחתו. בילדותו התאמן בג'ודו ומשנת 2013 החל להתאמן באתלטיקה.
ביוגרפיה > 2017

באליפות העולם עד גיל 18 שנערכה בקניה ב-2017, סיים חמישי בריצת 400 מטר משוכות.
ביוגרפיה > 2018

באליפות העולם עד גיל 20 שהתקיימה בטמפרה, פינלנד ב-2018 זכה במדליית ארד בריצת 400 מטר משוכות בתוצאה של 49.78 שניות.
ביוגרפיה > 2019

ב-2019 זכה במדליות זהב בריצת 400 מטר משוכות באליפות דרום אמריקה (49.88 שניות), במשחקים הפאן-אמריקאיים שהתקיימו בלימה, פרו (48.45 שניות) ובאוניברסיאדה שהתקיימה בנאפולי (48.57 שניות).
באליפות העולם שנערכה בדוחה, קטר ב-30 בספטמבר אותה שנה סיים שביעי בשיא אישי של 48.28 שניות.
ביוגרפיה > 2021 > מדליית ארד אולימפית

באולימפיאדת טוקיו זכה במדליית ארד, בשיא דרום אמריקה של 46.72 שניות, אחרי קרסטן ורהולם מנורווגיה שקבע שיא עולם של 45.94 שניות, וראיי בנג'מין מארצות הברית (46.17 שניות).
ביוגרפיה > 2022 > אלוף עולם

באליפות העולם שנערכה ביוג'ין, אורגון ב-19 ביולי 2022 זכה במדליית זהב בריצת 400 מטר משוכות בשיא דרום אמריקה ושיא אליפות חדש של 46.29 שניות, לפני ראיי בנג'מין (46.89 שניות) וטרבור באסיט מארצות הברית (47.39 שניות).
ביוגרפיה > 2024 > מדליית ארד אולימפית

בפריז 2024 זכה במדליית ארד בפעם השנייה ב-400 מטר משוכות, עם זמן של 47.26, אחרי ראיי בנג'מין וקרסטן ורהולם.
שיאים אישיים > אצטדיון

ריצת 400 מטר משוכות: 46.29 שניות (2022), שיא דרום אמריקה
אדוארד צ'ילופיה

אדוארד צ'ילופיה ג'וניור (באנגלית: Edward Chilufya Jr.; נולד ב-17 בספטמבר 1999 בקסאמה שבזמביה) הוא כדורגלן זמבי המשחק בעמדת קשר הכנף בקבוצת מיטיולן מליגת העל הדנית ובנבחרת זמביה.
קריירת מועדונים

צ'ילופיה גדל באקדמיית אמפנדה ובמחלקת הנוער של יורגודן. הוא ערך 62 הופעות ליגה במדי הקבוצה הבוגרת של יורגודן במסגרת ליגת העל השוודית, בהן הבקיע 11 שערים.
ב-30 בינואר 2022 חתם צ'ילופיה במיטיולן מליגת העל הדנית. ב-1 בספטמבר 2023 חזר לשוודיה והושאל להאקן עד קיץ 2024.
קריירה בינלאומית

ב-9 באוקטובר 2020 ערך צ'ילופיה את הופעת הבכורה שלו בנבחרת זמביה, בהפסד 2-1 לנבחרת קניה במשחק ידידות.
נכלל בסגל נבחרת זמביה לטורניר גביע אפריקה לאומות 2023.
תארים

אליפות שוודיה (1): 2019
הגביע השוודי (1): 2017/2018
הגביע הדני (1): 2021/2022